טייריס גיבסון

טייריס דארנל גיבסון (באנגלית: Tyrese Darnell Gibson; נולד ב-30 בדצמבר 1978), מוכר בתחום המוזיקה בשמות הבמה טייריס (Tyrese) ו"Black TY", הוא זמר רית'ם אנד בלוז, ראפר, פזמונאי, דוגמן ושחקן קולנוע אמריקאי, זוכה פרס המוזיקה האמריקאית ומועמד שישה פרסי גראמי. גיבסון הוציא 6 אלבומים, מהם אחד זכה למעמד אלבום פלטינה. כשחקן קולנוע התפרסם גיבסון בשישה סרטים מסדרת סרטי "מהיר ועצבני" ובטרילוגיית "סרטי רובוטריקים". גיבסון נולד בלוס אנג'לס שבקליפורניה למשפחה נוצרית אפרו-אמריקאית, וגדל ביחד עם שלושת אחיו הגדולים בשכונת ווטס על ידי אמו פריסילה מאריי גיבסון (לבית דרהאם), לאחר שאביו טיירון גיבסון עזב את הבית כאשר טייריס היה בן 5. כנער זכה בתחרות כישרונות ונחשף בפרסומות של קוקה-קולה. בגיל 17 החל לדגמן עבור מעצב האופנה טומי הילפיגר. למד באוניברסיטת פלורידה A&M. בתחילת דרכו הופיע גיבסון תחת שם הבמה "Black TY" עם הרכב היפ הופ מחתרתי. הסגנון המוזיקלי בו התפרסם היה רית'ם אנד בלוז ותחת חסות חברת התקליטים "תקליטי RCA" הוציא בשנת 1998 את אלבום הבכורה שלו "Tyrese", שזכה להצלחה ולמעמד אלבום פלטינה. את אלבומו השני "2000 Watts" שהוציא בשנת 2001 הקדיש גיבסון לילידי שכנות ווטס שבלוס אנג'לס, בה גדל. באלבומו השלישי "I Wanna Go There" ביצע גיבסון את השיר "How You Gonna Act Like That" עליו הועמד לפרס גראמי, השיר הוא מהמוערכים והמפורסמים ביותר בקריירה שלו. בשנת 2006 חזר גיבסון לסגנון עליו גדל, ראפ באלבום הכפול " Alter Ego". האלבום לו היו שותפים ליל ג'ון וסנופ דוג יצא כאלבום ראפ בשם "Black TY" וכאלבום R&B בשם "Tyrese". גיבסון הופיע לראשונה כשחקן קולנוע לצידו של סנופ דוג בדרמת הפשע "בייבי בוי" בתור המובטל הצעיר ג'ודי סומרס. גיבסון השתתף גם בפסקול ושר את שיר הפתיחה של הסרט. ב-2003 שיחק בסרט "מהיר ועצבני 2" בתור רומן פירס, חבר ילדות של הבלש בריאן אוקונר (פול ווקר) ושותפו למשלוחי הכסף במיאמי. התפרסם בנוסף בסרט האקשן "ארבעה אחים" בתור אנג'ל מרסר היוצא ביחד עם שלושת אחיו למסע נקמה על מות אמם המאמצת, במותחן האסונות "טיסת הפניקס" בתור איי ג'יי עוזרו של הטייס פרנק טאונס (דניס קווייד) ובדרמה "אנאפוליס" בתור הקצין קול מפקדו של ג'ק הארד (ג'יימס פרנקו) באקדמיית הצי האמריקאי. בשנת 2006 שיחק בסרט האקשן "מהמותן למטה", שם גילם עבריין שנאלץ לחזור לעולם הפשע לטובת בנו היחיד. בשנת 2007 שיחק בסרט הפעולה הבדיוני המצליח של מייקל ביי רובוטריקים וגילם את חייל הקומנדו רוברט אפס, סגנו של מפקד הסיירים ויליאם לנוקס (ג'וש דוהאמל). את התפקיד גילם גיבסון גם בשני סרטי ההמשך הרווחיים שיצאו בעקבותיו "רובוטריקים 2: הנקמה" ו"רובוטריקים 3: אפלת הירח". ב-2008 שיחק בסרט המרוצים "מרוץ המוות" בתפקיד נהג המרוצים ג'וזף מייסון ובשנת 2010 השתתף בסרט האימה "לגיון המלאכים" בתור האב החד הורי קייל ויליאמס, ואף השתתף בווידאו-קליפ לשיר של ליידי גאגא וביונסה "Telephone". בשנת 2011 גילם גיבסון בפעם השנייה את רומן פירס בשובר הקופות "מהיר ועצבני 5" והוסיף לעלילה גוון קומי ביחד עם חברו המכונאי טאג' (לודאקריס). גיבסון היה נשוי בין 2007 ל-2009 לנורמה מיטשל, ישראלית לשעבר, ואף יש להם ילדה אחת שנולדה ב-2007. ב-14 בפברואר 2017 נישא גיבסון לסמנת'ה לי. בתם הראשונה נולדה ב-1 באוקטובר 2018. בדצמבר 2020 הודיעו גיבסון ולי כי הם בהליכי גירושין. 1998 - Tyrese ‏ 2001 - 2000 Watts ‏ 2002 - I Wanna Go There ‏ 2006 - Alter Ego ‏ 2011 - Open Invitation 2015 - Black Rose TBA ‏- Identity Theft מדיה וקבצים בנושא טייריס גיבסון בוויקישיתוף אתר האינטרנט הרשמי של טייריס גיבסון טייריס גיבסון, ברשת החברתית פייסבוק טייריס גיבסון, ברשת החברתית אקס (טוויטר) טייריס גיבסון, ברשת החברתית אינסטגרם טייריס גיבסון, סרטונים בערוץ היוטיוב טייריס גיבסון, במסד הנתונים הקולנועיים IMDb (באנגלית) טייריס גיבסון, באתר AllMovie (באנגלית) טייריס גיבסון, באתר Rotten Tomatoes (באנגלית) טייריס גיבסון, באתר Box Office Mojo (באנגלית) טייריס גיבסון, באתר Metacritic (באנגלית) טייריס גיבסון, במסד הנתונים הקולנועיים KinoPoisk (ברוסית) טייריס גיבסון, באתר אפל מיוזיק (באנגלית) טייריס גיבסון, באתר ספוטיפיי טייריס גיבסון, באתר AllMusic (באנגלית) טייריס גיבסון, באתר MusicBrainz (באנגלית) טייריס גיבסון, באתר Yandex.Music (ברוסית) טייריס גיבסון, באתר Discogs (באנגלית) טייריס גיבסון, באתר Songkick (באנגלית) טייריס גיבסון, באתר בילבורד (באנגלית)